"Орал, Павлодарды Ресейге берейік": Желі қолданушысы сотталуы мүмкін
""Орал, Павлодарды Ресейге берейік": Желі қолданушысы сотталуы мүмкін" | "https://abai.kz/post/151238"
TITLE: "Орал, Павлодарды Ресейге берейік": Желі қолданушысы сотталуы мүмкін
URL: https://abai.kz/post/151238
META: ""Орал, Павлодарды Ресейге берейік": Желі қолданушысы сотталуы мүмкін" | "https://abai.kz/post/151238"
DATE: 04.05.2022
AUTHOR(s): Abai.kz
TOTAL WORDS: 156
TEXT: Батыс Қазақстан облысының полиция департаменті әлеуметтік желіде дау тудырған желі қолданушысының үстінен қылмыстық іс қозғады. Бұл туралы Батыс Қазақстан облысының полиция департаменті хабарлады. Желі қолданушысы Максим Яковченко Қазақстанның бірқатар қалаларын Ресейге беріп жіберуді талап етіп, қазақ халқына тіл тигізген. «Әлеуметтік желі қолданушысы Максим Яковенко қоғамда кең резонанс тудырған арандатушылық ақпараттан тұратын жазба жариялады. Ол өз жазбасында Қазақстанның бірнеше қаласын Ресейге беру керектігін жазады. Осы мәлімдемесімен ол ұлтаралық араздықты тудырды. Аталған факті бойынша полиция департаменті ҚР Қылмыстық кодексінің 174-бабы (Ұлтаралық араздықты қоздыру) бойынша қылмыстық іс қозғады» , - деп хабарлады БҚО полициясы. Полиция департаменті әлеуметтік желіде арандатуға баруға болмайтынын айтады және желі қолданушыларын сыйластыққа шақырды. «Барлық азаматтар бір-біріне деген сыйластық қарым-қатынасты сақтауы керек, мұндай әрекеттің бір ғана мақсаты – қоғамымызда түсінбеушілік тудырып, жанжалдарға себепкер болу. Сондықтан абай болыңыз және арандатушылыққа бой алдырмаңыз» , - деп толықтырды тәртіп сақшылары. Ал Максим Яковченконың өзі болса халықтан кешірім сұрап, 15 жасында соққыға жығылып, ауруханада ем алғанын айтқан видеосы жарияланды. Abai.kz
